PDF (1456 KB - 3 orri.)
1.– Bilboko Berregokipenerako Hirigintza Elkarteak –SURBISA– idatzi bat bidali zuen Birgaitze Integratuko Areetarako zehaztuta dauden diru-laguntzak eskatzeko, Bilboko Irala Zaharraren Zabalkuntza talderako. Idazkiarekin batera, hauek bidali zituen: eremuaren mugaketa-planoa, deskribapen eta justifikazio memoria, gizarte eta hirigintza azterlana, ekonomia eta finantza azterlana eta jarduketa-programa.
3.– Kasu honetan bete egiten dira 317/2002 Dekretuaren 9.2 artikuluan finkatutako baldintzak, hau da, degradazio ekonomiko-soziala eta urbanistiko-arkitektonikoa. Ondorioz, Area Degradatutzat hartu da Bilboko Irala Zaharraren Zabalkuntza taldea, 2017ko urriaren 27an emandako txostenaren arabera. Txostena espedientean dago.
Lehenengoa.– Baimentzea, ondare eraikiari dagokionez, abenduaren 30eko 317/2002 Dekretuan ezarritako Birgaitze Integratuko Areetarako diru-laguntzak ematea Bilboko Irala Zaharraren Zabalkuntza taldean burutuko diren babespeko birgaitze jarduketei.
Bigarrena.– Agindu honen berri ematea Bilboko Udalari eta dagokion Lurralde Historikoko Foru Aldundiari.
Laugarrena.– Agindu honen aurka, berraztertzeko errekurtsoa jarri ahal izango zaio Ingurumen, Lurralde Plangintza eta Etxebizitzako sailburuari hau jakinarazi eta biharamunetik hasi eta hilabeteko epearen barruan edo, bestela, administrazioarekiko auzierrekurtsoa jarri ahal izango da Euskal Autonomia Erkidegoko Auzitegi Nagusian bi hilabeteko epean, jakinarazpena jasotzen denetik hasita, eraginik izan gabe denen jakintzarako argitaratu izanak.